Na temelju odredbe članka 68. stavka 2. Zakona o gospodarenju otpadom („Narodne novine“ broj 84/21) i članka 32. stavka 1. točke 26. Statuta Grada Vukovara („Službeni vjesnik“ Grada Vukovara broj 4/09, 7/11, 4/12, 7/13, 7/15, 1/18, 2/18 - pročišćeni tekst, 7/19 - Odluka

Ustavnog suda Republike Hrvatske, 3/20 i 3/21), Gradsko Vijeće Grada Vukovara na \_\_\_\_ sjednici održanoj \_\_\_\_\_\_\_\_\_\_\_\_\_ 2022. godine, d o n o s i

* PRIJEDLOG -

**ODLUKU**

**o dodjeli obavljanja javne usluge sakupljanja komunalnog otpada**

**na području grada Vukovara**

**Članak 1.**

Ovom Odlukom dodjeljuju se poslovi obavljanja javne usluge sakupljanja komunalnog otpada na području grada Vukovara.

**Članak 2.**

Poslovi obavljanja javne usluge sakupljanja komunalnog otpada na području grada Vukovara dodjeljuju se davatelju usluge, trgovačkom društvu Komunalac d.o.o. za komunalno gospodarstvo, 32 000 Vukovar, Sajmište 174, OIB: 83101904488.

**Članak 3.**

Javna usluga sakupljanja komunalnog otpada (u daljnjem tekstu: javna usluga) podrazumijeva prikupljanje komunalnog otpada na području pružanja javne usluge putem spremnika od pojedinog korisnika i prijevoz i predaju tog otpada ovlaštenoj osobi za obradu takvog otpada.

Javna usluga je usluga od općeg interesa.

**Članak 4.**

Opseg i način pružanja javne usluge propisan je Odlukom o načinu pružanja javne usluge sakupljanja komunalnog otpada na području grada Vukovara.

**Članak 5.**

Ova Odluka stupa na snagu osmog dana od dana objave u „Službenom vjesniku“ Grada Vukovara.

Ova Odluka dostavlja se Ministarstvu gospodarstva i održivog razvoja, Zagreb, u roku od 8 dana od dana donošenja Odluke.

REPUBLIKA HRVATSKA

VUKOVARSKO-SRIJEMSKA ŽUPANIJA

GRAD VUKOVAR

GRADSKO VIJEĆE

KLASA: 011-03/22-01/1

URBROJ: 2196-1-01-22-

Vukovar, \_\_\_\_\_\_\_\_\_\_ 2022. godine

Predsjednik Gradskog vijeća

Željko Sabo, teolog